Príloha č. 1 súťažných podkladov

**Opis predmetu zákazky**

**Výzbrojný materiál**

**Časť 3: Ostreľovacia puška s príslušenstvom**

**Všeobecné vymedzenie predmetu zákazky**

Predmetom zákazky je zabezpečenie dodávky výzbrojného materiálu v celkovom počte 119 ks:

**3.1. Ostreľovacia puška – 5 ks**

**3.2. Adaptér na dvojnožku – 5 ks**

**3.3. Taktická dvojnožka – 5 ks**

**3.4. Zameriavací puškohľad – 5 ks**

**3.5. Taktická montáž – 5 ks**

**3.6. Nočný zameriavač – 2 ks**

**3.7. Laserový značkovač – 2 ks**

**3.8. Popruh k ostreľovacej puške – 4 ks**

**3.9. Chránič puškohľadu a ústia hlavne – 4 ks**

**3.10. Mäkké prenosné puzdro – 4 ks**

**3.11. Odolné prepravné puzdro – 2 ks**

**3.12. Zásobníky k ostreľovacej puške – 40 ks**

**3.13. Tlmič hluku pre kal. 308Win,338LM – 2 ks**

**3.14. Obal na pušku proti dažďu – 2 ks**

**3.15. Sumky na zásobníky – 32 ks**

Súčasťou dodávky je doprava predmetu zákazky do miesta dodania/plnenia, ktorým je :

Ústredný sklad Ministerstva vnútra Slovenskej republiky, Príboj 560, 976 13 Slovenské Ľupča

**Opis predmetu zákazky (Technické požiadavky)**

**3.1. Ostreľovacia puška s príslušenstvom 5 ks**

* multikalibrová modulárna opakovacia guľovnica s rotačným odsuvným záverom a výmennými hlavňami
* kaliber .308 Win a .338 LM

Technické údaje pušky:

|  |  |  |  |  |
| --- | --- | --- | --- | --- |
|  | V konfigurácii .308 Win | | V konfigurácii .338 LM | |
| Váha\* | max. 6 200 g | | max. 7 000 g | |
| Dĺžka celková | max. 1 150 mm | | max. 1 300 mm | |
| Dĺžka hlavne | min. 505 mm | max. 515 mm | min. 680 mm | max. 700 mm |
| Stúpanie vývrtu | 1/11 alebo 1/12 | |  | |
| Kapacita zásobníka | min. 10 | | min. 8 | |
| Počet drážok vývrtu | 4 | | | |
| Spúšť | dvojpolohová, nastaviteľná | | | |

\* s prázdnym zásobníkom bez úsťovej brzdy

* sklopná pažba ramennej opierky s plynule nastaviteľnou pätkou
* lícnica plynule nastaviteľná stranovo aj výškovo
* lišty pre uchytenie príslušenstva- kovové, dostatočne odolné, zaisťujúce ľahkú, rýchlu a opakovateľnú montáž zameriavačov (zachovanie rektifikácie) a ďalšieho príslušenstva, dolný a horný rail na puzdre záveru a na predpažbí (6 a 12 hod.), v špecifikácii MIL-STD-1913 (STANAG 4694)
* horná lišta MIL-STD-1913 (STANAG 4694) (na 12 hod.)- na puzdre záveru musí plynule nadväzovať na hornú lištu MIL-STD-1913 (STANAG 4694) na predpažbí, minimálna požadovaná súhrnná dĺžka tejto spojenej lišty MIL-STD-1913 (STANAG 4694) musí s rezervou vytvoriť dostatočný kotviaci priestor pre správnu aplikáciu všetkých na trhu obvykle užívaných zameriavacích systémov a ich konfiguráciu (zameriavače, modulové predsádky), so správnymi rozostupmi a v správnej polohe pre riadne užívanie a ovládanie, sklon aspoň 20 MOA
* dolná lišta MIL-STD-1913 (STANAG 4694) alebo Key Mod systém, M Lock systém alebo obdobný systém (na 6 hod.) - musí s rezervou umožniť riadne uchytenie dvojnožky
* bočné stany na 3. a 9. hod - Key Mod systém, M Lock systém alebo obdobný systém
* gumové krytky na MIL-STD-1913 (STANAG 4694) rail
* manuálna poistka s polohami: a) odistené, b) zaistené
* životnosť minimálne 10.000 výstrelov v kalibri 308 Win. s presnosťou 2/3 MOA počas celej životnosti hlavne a 5.000 výstrelov v kalibri 338 LM s presnosťou do 2/3 MOA počas celej životnosti hlavne
* pištoľová rukoväť s vymeniteľnými chrbtami pre individuálne nastavenie úchopu
* materiál úchopových častí mrazuvzdorný a nárazuvzdorný polymér, alebo iný vysoko odolný materiál,
* schránkové zásobníky nabíjané zdola
* úsťová brzda minimálne s dvoma komorami umožňujúca uchytenie moderátora hluku výstrelu
* samostatný moderátor hluku výstrelu pre každý kaliber (2 spolu) s možnosťou uchytenia na úsťovú brzdu bez nutnosti použitia akýchkoľvek nástrojov
* obal na elimináciu sálajúceho tepla z moderátora
* ochranný obal na demontovanú hlaveň

Technické údaje moderátorov:

|  |  |  |
| --- | --- | --- |
|  | Pre kaliber .308 Win | Pre kaliber .338 LM |
| Váha | do 550 g | do 700 g |
| Dĺžka | do 200 mm | |
| Priemer | menej ako 50 mm | |
| Účinnosť | min. 25 dB | |
| Materiál | nehrdzavejúca oceľ | |

**3.2. Adaptér na dvojnožku** k ostreľovacej puške **5 ks**

* upínanie na lištu MIL-STD-1913 (STANAG 4694) alebo Key Mod systém, M Lock systém alebo obdobný systém - verzia na 6 hodinu
* odolná konštrukcia pre kaliber .338LM

**3.3. Taktická dvojnožka** (Bipod) k ostreľovacej puške **5 ks**

* upínanie na adaptér na 6 hodine
* odolná konštrukcia pre ráž .338LM
* nastaviteľná výška v rozsahu 210-300 mm v minimálne v piatich skokoch (polohách)
* minimálna šírka 300 mm, maximálna šírka 400 mm
* nastavenie uhla nožičiek voči základni zbrane: 0°dopredu od strelca, 45° dopredu od strelca, 90°, 45° dozadu ku strelcovi a 0° dozadu ku strelcovi
* s možnosťou stranového nakláňania kvôli nerovnému terénu
* montáž, demontáž a obsluha bez potreby akýchkoľvek nástrojov
* váha do 600 g

**3.4. Zameriavací puškohľad** s príslušenstvom k ostreľovacej puške **5 ks**

* plynule nastaviteľné priblíženie v rozsahu minimálne 3-32
* spodná hodnota priblíženia musí byť max. 4 kvôli vyhovujúcej ostrosti pri použití termo predsádky a infra predsádky
* priemer šošovky objektívu min. 50 mm
* priemer tubusu min. 30 mm
* nastaviteľná paralaxa min. od 50 m
* nastaviteľné prisvietenie zámernej osnovy
* rozsah výškovej korekcie min. 26 MRAD
* rozsah stranovej korekcie min. 20 MRAD
* hodnota 1 kliku 0,1 MRAD (1 cm)
* zorné pole na 100 m pri minimálnom zväčšení: min. 8 m
* zorné pole na 100 m pri maximálnom zväčšení: min. 1,4 m
* celková dĺžka (bez slnečnej clony a krytiek) do 400 mm
* hmotnosť do 1.000 g
* vodotesnosť do 20 m
* krytky na objektív a okulár
* slnečná clona
* antireflexná mriežka zabraňujúca odlesku svetla od šošovky objektívu (killflash)
* pozáručný servis od predajcu na dobu 10 rokov

**3.5. Taktická montáž** na uchytenie zameriavacieho puškohľadu k ostreľovacej puške **5 ks**

* jednodielne vyhotovenie
* uchytenie na lištu MIL-STD-1913 (STANAG 4694)
* možnosť uchytenia kolimátora
* vodováha
* náklonomer
* celkový sklon optickej sústavy (rail na zbrani plus montáž) 40 MOA
* ďalšie parametre (sklon, priemer krúžkov, výška krúžkov) je možné upresniť až po vybratí pušky a zameriavacieho puškohľadu

**3.6. Nočný zameriavač** na ostreľovaciu pušku **2 ks**

* typ: predsádka
* generácia 3+ a viac
* uchytenie na lištu MIL-STD-1913 (STANAG 4694)
* presné parametre je možné upresniť až po praktickom otestovaní na zbrani a so zameriavacím puškohľadom v požadovanej špecifikácii, aby sa predišlo nevhodnému výberu

**3.7. Laserový značkovač** k ostreľovacej puške **2 ks**

* činnosť vo viditeľnom aj neviditeľnom (infrared) spektre
* uchytenie na lištu MIL-STD-1913 (STANAG 4694)
* vzdialená spúšť
* rozptyl lúča 0,5 MOA
* možnosť vypnúť alebo stmievať kontrolku činnosti
* napájanie vymeniteľným zdrojom
* ochranný obal

**3.8 Popruh k ostreľovacej puške** **4 ks**

* rýchlo nastaviteľný jednou rukou
* kovové alebo plastové pracky
* kovové oká (napr. Push Button Swivel) na koncoch popruhov

**3.9. Chránič puškohľadu a ústia hlavne** k ostreľovacej puške **4 ks**

* polstrovaný
* rukoväť na prenášanie
* nastaviteľný pre rôznu dĺžku puškohľadu
* nastaviteľný pre rôznu dĺžku hlavne
* 3 popruhy na uchytenie k zbrani

**3.10. Mäkké prenosné puzdro** k ostreľovacej puške **4 k**s

* materiál: napr. 1000 D Cordura
* polstrované pre maximálnu ochranu zbrane a puškohľadu
* vodeodolné
* oteruvzdorné
* s nastaviteľnými polstrovanými poruhmi pre nosenie na chrbte
* odnímateľný nastaviteľný popruh na nosenie cez rameno
* obojstranné zipsy
* vnútorné upevňovacie popruhy na zbraň
* vonkajšie oká z pevného materiálu na krátkych stranách pre zapnutie karabíny kvôli možnosti vyťahovaniu a spúšťaniu puzdra so zbraňou lanom
* priehradky na prepravu príslušenstva (náboje, statív, zásobníky, ďalekohľad, diaľkomer, hlaveň...)
* molle systém z vonkajšej strany pre upevnenia prídavných puzdier, maskovacieho materiálu, streleckej podložky...
* nepremokavý návlek
* rozmery podľa veľkosti zbrane so sklopenou (zasunutou) pažbou a odolného prepravného puzdra (mäkké puzdro s vloženou zbraňou sa pri preprave vloží do odolného prepravného uzamykateľného puzdra kvôli maximálnej miere ochrany pred poškodením, manipuláciou nepovolanými osobami, pri preprave leteckými dopravnými prostriedkami, pri cestovaní do zahraničia...)

**3.11. Odolné prepravné puzdro** k ostreľovacej puške **2 ks**

* odolné plastové puzdro
* nárazuvzdorná konštrukcia
* vodeodolné
* prachuvzdorné
* pretlakový ventil
* oká na visiaci zámok
* sklopné držadlá na prenášanie krátkej a dlhej strane
* prepravné kolieska na krátkej strane
* uzamykateľné západky

**3.12. Zásobníky k ostreľovacej puške** **40 ks**

**3.13. Tlmič hluku pre kaliber 308 Win. a 338 LM** **2 ks**

**3.14. Obal na pušku proti dažďu** **2 ks**

**3.15. Sumky na zásobníky** **32 ks**

*ĎALŠIE INFORMÁCIE PRE UCHÁDZAČOV*

* Uchádzač v ponuke, vo vlastnom návrhu plnenia uvedie **obchodnú značku a typ ponúkaného tovaru**, vrátane technického opisu/špecifikácie výrobku.

# Ak sa v súťažných podkladoch uvádzajú údaje alebo odkazy na konkrétneho výrobcu, výrobný postup, značku, obchodný názov, technickú normu, patent alebo typ, umožňuje sa uchádzačom predloženie ponuky s ekvivalentným riešením, ktoré svojimi kvalitatívnymi, technickými, výkonnostnými a funkčnými parametrami napĺňa účel použitia predmetu zákazky tak, ako je uvedené v tejto časti súťažných podkladov.